A Bizottság határozata
(2002. június 4.)
az ANIMO számítógépes hálózat egységeinek felsorolásáról és a 2000/287/EK határozat hatályon kívül helyezéséről
(az értesítés a C(2002) 2026. számú dokumentummal történt)
(EGT vonatkozású szöveg)
(2002/459/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikke (3) bekezdésére,
mivel:
(1) Az ANIMO számítógépes hálózat működésének biztosítása érdekében azonosítani kell a 91/398/EGK határozat [3] 1. cikkében említett különböző egységeket, és egy naprakész jegyzéket kell készíteni.
(2) Hollandia, az Egyesült Királyság, Franciaország, Dánia, Németország, Spanyolország, Írország, Portugália, Ausztria és Svédország kérésére az ANIMO egységek 2000/287/EK bizottsági határozattal [4] megállapított jegyzékét módosítani kell a helyi egységek és az állat-egészségügyi határállomások tekintetében.
(3) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 91/398/EGK határozat 1. cikke szerinti egységek jegyzékét és azonosítását e határozat melléklete határozza meg.
2. cikk
A 2000/287/EK határozat hatályát veszti. A hatályon kívül helyezett határozatra vonatkozó hivatkozásokat e határozatra vonatkozóként kell értelmezni.
3. cikk
Ennek a határozatnak a tagállamok a címzettjei.
Kelt Brüsszelben, 2002. június 4-én.